Erdély.ma | Kövér László: Magyarország érdekelt a kétoldalú politikai párbeszéd további elmélyítésében Írországgal
nov 10, 2017 | magyarország | 1
Kövér László / Fotó: atv.hu
A Seán O’Fearghaillel tartott megbeszélésen az Országgyűlés elnöke elmondta: a mostani látogatás célja, hogy a két ország törvényhozása közötti folyamatos kapcsolattartás még intenzívebbé váljon. Az Európai Unió és az országaink előtt álló kihívások szempontjából is fontos, hogy minél szorosabb legyen az együttműködés mind a képviselők, mind a parlamenti bizottságok mind európai uniós képviselőink között – hangsúlyozta Kövér László. Ebben a kapcsolattartásban fontos szerepet tölthetnek be az Országgyűlésben már működő, az ír parlamentben idén márciusban megalakult baráti tagozatok. A mostani látogatás lehetőséget teremtett közvetlen megbeszélésre is a baráti tagozatok képviselői között, amelyen a házelnök mellett, a magyar delegáció tagjaként Varga László MSZP-s képviselő, a Magyar-Ír Baráti Tagozat elnöke és Kucsák László fideszes képviselő, a tagozat alelnöke is részt vett.
“Nem szabad, hogy az Európai Unió jövője mindössze német-francia diskurzus tárgya maradjon, hanem ebbe mindannyiunknak bele kellene szólni” – húzta alá Michael D. Higgins köztársasági elnök, amikor fogadta a magyar küldöttséget. Kövér László úgy fogalmazott: az Európában, földrajzi értelemben távol lévő országok, mint Magyarország és Írország képviselőit is közelebb kell hoznunk egymáshoz, hogy a mindannyiunkat érintő problémákra közös választ tudjunk adni, hiszen nemcsak szövetségesek vagyunk az Európai Unióban, hanem két baráti ország, amelynek a történelmi hagyományai és jelenlegi érdekei is nagyon hasonlók.
Ginko	2017-11-16-n 08:43 közelében
Hát a “Bajszi ” tárgyalásai és a kapcsolódó dumája most aztán mindent eldöntenek.
ElőzőLuxemburgi-magyar – Újabb kínos vereség (Labdarúgás) – Videó!
KövetkezőBrexit – Törvénybe iktatná a kilépés pontos időpontját a brit kormány